Mulin alpin da Ftan
L'unic museum autalpin a dus mulins

Purtret
A Ftan èn sa mantegnids ils ultims dus mulins originals da graun dal territori autalpin che funcziunan a forza idraulica. Il mulin pli vegl è vegnì construì avant l'onn 1600, il segund l'onn 1832. Ils craps da moler dals dus mulins vegnan mess en moviment tras las paluttas, las rodas da lain e las imposantas rodas da lain dentadas.

Il mulin che vegn duvrà anc oz a Ftan documentescha l'istorgia da la stentusa cultivaziun dals ers e da l'elavuraziun dal graun en l'Engiadina autalpina. 

En il museum vegnan er preschentadas iseglia istorica ed in'exposiziun davart las famiglias dals muliners da Ftan.

Las visitas guidadas tras il museum sa drizzan – areguard il temp ed areguard il cuntegn – tenor ils interess e tenor la vegliadetgna da las visitadras e dals visitaders. Ins po contemplar directamain ils process da moler, ils uffants pon gidar a moler.